Algav saade on valminud tänu J.Meyeri teenistuspartnerite toele
Inimesed on elevil ajakirja ilmumise päevast.
Telli endalegi tasuta ajakiri "Igapäevaelu rõõmud".
Ütlesin ma juba, et see on tasuta?
Just nimelt, see on tasuta.
Tellimine ekraanil nähtava kodulehe kaudu.
Midagi uut Joyce Meyer'ilt - õppepiibel oma meelte uuendamiseks.
"Mõistuse lahinguvälja Piibel".
Piibel, mis kätkeb endas mõtteid
Joyce'i menukist "Mõistuse lahinguväli",
kuhu on lisatud vastavasisulised Piibli kirjakohad.
Avasta Jumala Sõna ühel sügavamal moel,
et õppida mõtlema nii nagu Jumal mõtleb.
Ammuta praktilisi nõuandeid elu väljakutsete ületamiseks
ning häälesta oma meeled suurimaks võiduks ja palju muud.
"Mõistuse lahinguvälja Piibel" tellitav Joyce'i kodulehe kaudu.
Ammuta endasse Jumala Sõna
Kaevu Jumala Sõnasse ükskõik, mis hinnaga
ja ära lase sest' lahti.
Ammuta sellest pidevalt.
Ma ei saa olla Jumala Sõnata see, kelleks Ta mind lõi. See on võimatu!
Loe seda ja see hakkab kasvama su vaimus.
Muuda oma piibliõpe elavaks ekraanil nähtava kodulehe abil,
kust leiad palju häid allikaid, nõuandeid ja julgustust Joyce'lt.
Uuri Jumala Sõna selle võrratu abimehe abil.
IGAPÄEVAELU RÕÕMUD
Suurele osale inimestest ei meeldi nende elu,
rääkimata siis sellest, et nad seda armastaks.
Mina aga tahan armastada oma elu ja tead miks?
Sest meil kõigil on vaid üks elu.
Tagasi kerida ja uuesti teha ei saa midagi.
Meil on vaid üks võimalus.
Kui paljud teist on raisanud vähemalt osakesegi oma elust
ega soovi seda rohkem teha?
Muide, tahad hoopis tuure üles võtta,
et heastada ka mõned varasemad jamad,
mis on su minevikus olnud.
Mu tänase jutluse teema on: "Elades elu, mida armastad",
kuigi seda võiks nimetada ka: "Armastades elu, mida elad."
Kuigi inimesed ei pruugi viimasest eriti vaimustuda,
sest kui ütleksin, et õpetan täna sellest,
kuidas elada elu, mida armastad,
mõtleks te kohe: "Äge! Saan omale uhiuue elu!
Küll on ikka tore, et täna siin olen!"
Kui aga ütleksin:
"Tahan, et õpiksid armastama elu, mida elad",
mõtleksid kohe: "No see pole küll võimalik! Ei, ei, ei."
Kuid see, millele elus keskendud, seda ka saad.
See väike Polaroid kaamera teeb kõige nunnumaid, väikesi pilte.
Vaata, ma saan seda, millele keskendun.
Teen pildi sellest kenast naisest sinises.
Nüüd, nagu enamus asju, võtab ka selle kujunemine pisut aega.
Kui keskendud oma hädadele piisavalt kaua,
toob see kaasa veelgi rohkem hädasid.
Aamen?
Kui aga keskendume...
Vaatame, kellele veel keskenduda?
Keskendume Dave'le, sest ta on kahtlemata üks nägus mees
Ma ütlen, see Dave!
Kas pole nunnu kaamera? Hind 50. dollarit.
Tee aga pilte, kuhu iganes lähed.
Ma tean, te teete oma selfisid, aga ma pole eriti osav selles.
See on kõigest näide.
Sa saad seda, millele keskendud.
See, millele keskendud,
muutub üha suuremaks ja suuremaks su elus,
kasvades kasvõi nii suureks, et on täiega tasakaalust väljas.
Kui vaatad vaid sellele, mis su elus viltu on,
võid jõuda punkti, kus sa lausa vihkad oma elu.
Võid arvata, et sul on kõige hullem elu üldse,
samas kui keegi kõrvalseisja sooviks, et tal oleks elu nagu sul.
Sest nad näevad asju,
millele vaatamisest oled sina juba ammu loobunud.
Oled olnud nii hõivatud kõige selle nägemisega,
mis sulle ei meeldi,
et oled unustanud, mis sulle meeldib.
Sa võid abielluda kellegagi
ja keskenduda korraga nii väga sellele, mis sulle ei meeldi,
et unustad ära, mis sulle tema juures meeldib
ja miks sa temaga üldse abiellusid.
Seega, kuidas sa tunned oma elu suhtes?
Armastad sa oma elu,
või kannatad selle lihtsalt välja seda kuidagi taludes?
Lihtsalt elad nina vingus ühest päevast teise?
Oled sa kunagi soovinud, et sul oleks kellegi teise elu?
"Oh oleks mul vaid sinu elu!"
"Oh näeks ma sinu moodi välja ja oleks mu kintsud ometi peenemad."
Oh oleks, oh oleks, oh oleks!
Mõtled või ütled sa tihti: "Olen õnnelik siis, kui..."
"Olen õnnelik nädalalõpu üle, kuna vihkan oma tööd."
"Oleksin õnnelik, kui leiaksin uue töö."
"Oleksin õnnelik, kui saaksin uue maja,
sest praegune on liiga väike."
"Oleksin õnnelik, kui abielluksin."
"Oleksin õnnelik, kui ma poleks abielus."
"Oleksin õnnelik, kui mul oleks lapsed. Oh oleks mul ometigi lapsi!"
Võib-olla su abikaasa ei soovi hetkel lapsi
ja sa mõtled: "Ma ei suuda olla õnnelik ilma lasteta."
Kuniks üks hetk mõtled: "Ma ei jõua ära oodata,
mil lapsed juba ükskord suureks saaks ja kodunt välja koliks!"
Ja siis sa oled muidugi õnnetu tühjaks jäänud pesa üle.
Me leiame alati midagi, mis meid õnnetuks teeb,
kui me ei õpi olema õnnelikud ja rõõmsad oma Issandas.
Miks vaid nii vähesed armastavad oma elu täiega?
Ilmselgelt on selleks rohkem kui üks põhjus,
kuid esimene on see,
et me ei saa elada oma elusid ainuüksi iseendale,
olles isekad ja enesekesksed
ning samas loota, et võiksime veel armastada oma elu.
See pole lihtsalt võimalik ja tead, miks?
Sest see pole see, kuidas Jumal on meid loonud.
Jumal ei loonud meid elama vaid iseendale
ja teenima vaid iseennast.
Rääkimata sellest,
et püüame Ta käest pidevalt saada, mida soovime.
Aamen?
Asjad ei käi üldse nii.
See ei tähenda, et Jumal ei taha, et me elus oleks naudinguid.
Muide, Jumal ise on pannud me sisse ühe igatsuse naudingu järele.
Me tahame kogeda naudinguid.
Johannese 10:10 on öeldud, et varas tuleb seda röövima,
kuid Jeesus tuli, et anda see meile tagasi.
Ta tuli, et meil võiks olla elu ja et me naudiks seda,
omades seda ülirohkesti, kuniks see voolab üle.
Kuid võti on selles,
et Ta tahab ise täita me südameigatsused,
mitte lasta meil minna kompromissidele
ning saavutada ise oma igatsuste täitumine.
Usun, et pean seda uuesti ütlema.
Jumal tahab, et me laseksime Temal täita me südameigatsused,
selle asemel, et läheksime vastuollu oma südametunnistusega
ja punniksime ise asjade nimel,
pannes sündima midagi, millel Jumal pole lasknud veel sündida
Ära kunagi mine kompromissidele oma töö ja ametikõrgenduse osas.
Ära tee seda!
Kui paljud noored naised
lähevad kompromissile oma moraalsusega,
et saada ametikõrgendust mingis vallas.
Tõeline ülendus tuleb Jumalalt.
Kui aga peame selle nimel kompromisse tegema,
jõuame kohta, mis teeb meid väga, väga õnnetuks.
Jagasin kellegagi seda näidet mõni päev tagasi.
Rääkisin Paul Osteen'iga, kes on Joel Osteen'i vend
ja kes tuli minuga üht telesaadet tegema.
Rääkisime pisut nooremast põlvkonnast.
Muide, ma ei kurda kuidagimoodi noorema põlvkonna üle,
sest me endagi meeskonnas töötab palju võrratuid noori
ja kui meil poleks nende oskusi ja ande,
ei näeks me saade üldse mitte nii hea välja kui ta näeb.
Nii et, nad on suurepärased.
Kuid samas on üks seltskond noori
vanuses 40. ja allapoole.
Ma isegi ei tea, mis vanusest sa pole enam noor.
Kuid need noored ei taha oodata millegi järele.
Nad tahavad midagi,
mille nimel keegi on 20. aastat vaeva näinud,
kuid kui aus olla, siis igaüks peab maksma hinda.
Igaüks peab ootama ja minema teatud asjadest läbi,
sest kui sa ei pea ootama ega pingutama selle nimel, mida saad
pole ka vähimatki võimalust, et hindaksid seda saadut pikka aega.
See pole lihtsalt võimalik.
Nii ülendatakse ka noori vahel liiga ruttu,
mis pole alati mitte kõige targem tegu.
See, et sul on annet, ei tähenda veel, et oleksid valmis oma "lavaks".
Ütlen seda veelkord.
See, et sul on annet, ei tähenda veel, et oleksid valmis oma "lavaks".
Paljudel on küll annet, millega jõuda kuhugile,
kuid neil puudub iseloom, et seal püsida,
kui nad on sinna jõudnud.
Nii oleme ka näinud suuri tragöödiaid,
kus inimesed on jõudnud kõrgetele kohtadele
ja kus nad on ka paljude inimeste ees,
kuid üks asi, mida Jumal mulle endale selle kohta ütles
ja mida jagan teiegagi, on see,
et just täpselt nii palju inimesi, kelle ees seisad ja keda saad aidata,
on ka see sama arv inimesi, kellele sul on võimalus haiget teha.
Nii et, inimeste ees seismine on tohutu vastutus.
Olgu see siis koguduses, konverentsil nagu see siin
või töödejuhataja või direktori rollis töökohal.
Juhtimine tähendab, et sul on teatud kogemusi ja iseloomu,
mille abil juhtida inimesi õigesse kohta.
Aamen?
Nii et, just sellest me Pauliga rääkisimegi.
Jagasime teatud olukordadest
ja arutlesime, miks üks või teine asi oli juhtunud.
Ütlesin Paulile, et mäletan olukorda,
kus mul polnud enam uusi kõnelemisaegu.
Olin vist kõnelenud vaid 3-5 korda
ja me olime ka eetris mõnes raadiojaamas.
Võib-olla olin kirjutanud ühe väikese raamatu.
Me teenistus polnud kindlasti mitte suur.
Oleksin seda küll soovinud, kuid tookord see veel polnud nii.
Nii olin kord Kalifornias, kus see lugu juhtus.
Üks reklaamiagentuur tuli kohta, kus ma tol õhtul kõnelesin
ja selle esindajad ütlesid: "Kui sõlmite meiega lepingu,
saame avada teile igasuguseid uksi."
Nad rääkisid igasugu häid asju mu kohta,
püüdes mu pead segi ajada ja panna end lõpp tähtsana tundma.
"Kui meiega lepingu sõlmite, saadame teid kõnelema üle maailma.
Saame lubada teile seda, teist ja kolmandat!"
Suur osa minust oleks tahtnud mõelda:
"No see on nüüd küll Jumal, kes siin ühe ukse avab!"
Kuid sageli on nii, et sa saad Ismaeli enne Iisakit.
Nii pead olema väga ettevaatlik, et sa ei läheks selle õnge,
leppides mingi haleda koopiaga sellest,
mida Jumal sulle tegelikult anda soovib,
kui vaid Tema ajastuse ära ootad.
Aamen?
Küll ma oleks tahtnud öelda "jah" kõigele nende poolt pakutavale
ja kirjutada lepingule alla.
Sest ma tahtsin, et me teenistus kasvaks
ja saaks suuremaks.
Kui paljud teavad, et oma tahtmine võib muutuda üsna tugevaks?
"Ma tahan, ma tahan, ma tahan!"
Tol pärastlõunal, kui oma hotellitoa voodis lebasin...
Ma isegi ei tea, kus Dave oli,
kuid küllap ta siis mingeid tähtsaid asju ajas.
Nagu näiteks golfipallide löömine või midagi sarnast.
Ta ütles praegu, et ta oli palvetamas mu eest.
No vot siis.
Aaaa, ta palvetas mu eest, et ma ei võtaks seda lepingut vastu.
No ilmselt ta nii tegigi.
Kuid Jumal kõnetas mind väga selgelt, kui seal voodis lamasin:
"Teed suure vea, kui selle looga kaasa lähed.
Kui aga ootad mind..."
Keegi vajab seda kuulda täna,
sest ma ei plaaninud sellest üldse rääkida.
Sel pole suurt palju mingit pistmist mu tänase sõnumiga.
Kuid Jumal ütles: "Kui ootad mind,
viin ma sind kohtadesse, kuhu ükski inimene ei saa viia."
Ma ei tea, millest oled ehk praegu läbi minemas
või kui kiire sul on sinna jõudmisega, kuhu arvad end kuuluvat.
Kuid ma ütlen veelkord - Jumal tahab täita su südameigatsused
kuid Ta ei taha, et püüaksid ise panna enneaegselt midagi juhtuma.
Seda eriti veel juhul,
kui pead minema kompromissile oma südametunnistusega,
et seda miskit saada.
Kas peaksin seda veelkord kordama?
Kui pead minema vastuollu oma südametunnistusega
või oma moraalistandarditega,
et saada seda, mida tahad,
siis sa ei saa olema õnnelik.
Kui pead millegi saamise nimel valetama, petma
või tegema ükskõik, milliseid kompromisse.
Ühtlasi ära usu saatana valet: "No ma vaid see üks kord!"
Ära mine seda teed!
Ära lange ka vale lõksu: "Aga kõik ju teevad nii!"
Sina pole kõik ja sa ka ei vastuta kõigi eest.
Sa vastutad Jumala ees ainuüksi iseenda eest.
Nii palju siis sellest.
Jeesus tahab, et kogeksime naudinguid,
kuid Ta tahab ka olla me elu keskpunkt.
Ta tahab, et kõik keerleks Tema ümber
ja nii see peakski olema.
Küsimus pole selles, et Ta oleks mingi suure egoga vend,
kes tahab, et kõik keskenduks Talle ja Tema ümber,
vaid meid ongi loodud Jumala jaoks ja Tema meeleheaks.
Ja kui oled millekski loodud,
ei saa sa iialgi olla õnnelik ilma selleta.
Seega, mida iganes püüame teha ilma Jumalata,
ei saa kunagi toimima.
Kui ütlen, et Jumal peab olema su elu keskpunkt,
siis see ei tähenda seda,
et kogu su elu peab koosnema vaid vaimsetest asjadest.
Siin on täna nii palju erinevaid inimesi,
kes teevad kõikvõimalikke erinevaid asju.
Kõikvõimalikke asju.
Kohtusime enne tänast teenistust ühe abielupaariga,
kelle nimed jätan ütlemata,
et kõik ei püüaks neid pärast üles leida,
aga see mees on kõndinud köiel üle Grand Canyoni.
Mõtlesin: "Küll on tore, et ikka kristlane oled!
Sest kui ma midagi sellist teeks, tahaksin kindlasti olla usklik
ja kui ma seda veel poleks,
otsustaks ma selleks enne köiele astumist kiiresti saada."
Tahan lihtsalt öelda, et selleks, et Kristus oleks su elu keskpunktiks,
ei pea sa olema mingi pastor, jutlustaja või ülistusjuht
või istuma kodus ja lugema pidevalt Piiblit.
Jumal on andnud oma lastele nii palju erinevaid ande.
Kuid mida iganes me ka ei teeks -
peame tegema seda koos Jumalaga, läbi Jumala ja Jumalale
läbi Tema armu ja Tema auks.
Kui vinge see on,
kui sul on see suur hulk inimesi, kes elavad oma igapäevast elu
töötades ühes või teises poes,
äriilmas, köitel, lavadel ja kus iganes,
lastes seal oma usul esile tulla.
Nad toovad au Jumalale.
Nad ei varja tõsiasja, et nad on usklikud
ja nad ei häbene evangeeliumi.
See ei tähenda, et peaksid päev otsa oma tööpaigas jutlustama.
Küll aga tähendab see seda,
et sa ei varja kartlikult tõsiasja, et oled usklik.
Jeesus ütleb Piiblis: "Kui austad mind inimeste ees,
austan mina sind oma Isa ees, kes on taevas."
Matteuse 10:32: "Igaüht nüüd, kes mind tunnistab inimeste ees,
teda tunnistan ka mina oma Isa ees, kes on taevas."
Apostel Paulus ütles ikka väga kaalukaid asju
isekuse kohta.
Tahan, et vaataksime neid.
Kui aus olla, siis igaühel on kalduvus olla isekas.
Kui aus olla, siis eeldavasti on tegu kõige suurema koletisega me elus.
Kui arvad, et sa pole kasvõi natukenegi isekas,
siis vaata, kuidas sa järgmine kord käitud,
kui sa oma tahtmist ei saa?
Siin polegi enamat öelda.
Roomlastele 14:7-8: "Keegi meist ei ela ju iseenesele, vaid Issandale
ja keegi ei sure iseenesele, vaid Issandale.
sest kui me elame, siis elame Issandale,
ja kui me sureme, siis sureme Issandale.
Kas me nüüd elame või sureme - me oleme Issanda päralt."
Paulusel oli ilmutus:
"Tegelikult pole millelgi väga vahet, kuna kuulun Jumalale.
Olen ma siis apostel või kraavikaevaja - vahet pole.
Miski ei oma tähtsust kui vaid see, et kuulun Jumalale ja elan Talle."
See maine aeg siin on igavikuga võrreldes ülimalt lühike.
Ja tead, mis? Kui igavik algab, on hea tunda õiget Isikut.
2. Korintlastele 5:15 on üks mu lemmiksalme Piiblis.
"Ja ta on surnud kõikide eest..."
Jutt käib siis Jeesusest, kes suri kõigi eest,
"...et elavad ei elaks enam enestele, vaid temale,
kes on nende eest surnud ja üles äratatud."
Üks põhjusi, miks Jeesus suri,
oli see, et me ei elaks isekat ja enesekeskset elu.
Ta on teinud mind vabaks minust endast.
Me mõtleme igasugu asjadele,
millest tahame, et Jumal meid vabastaks.
Kui küsiksin täna õhtul:
"Millest sa tahad, et Jumal sind vabastaks?",
siis vaevalt, et just paljud vastaks:
"Tahan, et Ta vabastaks mind minust endast."
Ma olen jõudnud punkti, kus mul on kõrini iseendast,
sest "mina" oli kõik, mis täitis kogu mu varasema elu
ja ma hoolisin vaid iseendast.
Kuid mul sai kõrini sellest
ja ma tahtsin õppida lõpuks, kuidas teha asju Jumala moel.
Kui oled iseenda vangis...
Enamusele teist ei meeldi te isegi, millest peaks muidugi ka rääkima.
Galaatlastele 2:20.
See on huvitav kirjakoht, sest see, mida Paulus siin ütleb,
juhtus alles 20. aastat peale tema pöördumist.
Seega, see pole nii, et saad päästetud ja ärkad korraga üles,
pulbitsedes armastusest ja soovist jagada ning ohverdada
ja teha asju teiste heaks.
Sa ei mõtle enam kunagi endale ja loobud oma elust.
Kahjuks see ei käi nii.
See võtab pikka aega
ja sõna "ristilöömine" võrdub valuga.
Kui otsid pehmendustega risti,
pole sul Jumala järgimisest mingit kasu.
Aamen?
Galaatlastele 2:19-20: "Ma olen ühes Kristusega risti löödud;
nüüd ei ela enam mina, vaid Kristus elab minus."
Kui paljud teavad, et Ta elab sinus?
"Ja mida ma nüüd elan ihus, seda ma elan usus Jumala Pojasse,
kes mind on armastanud ja on iseenese loovutanud minu eest."
Ehk siis, Jumal igatseb omada astjaid.
Tühje astjaid,
keda Tema saaks täita
ja kelle kaudu Ta saaks voolata.
Aamen?
Ta ei igatse inimesi, kelle auto stangedel on kala kleepsud
ja kes on tublid koguduses käijad;
kes kannavad ristikujulisi kõrvarõngaid ja mida iganes muud.
Kel' on mitu erinevat Piibli versiooni ja mida iganes muud,
aga kes samas on ikka veel ennast täis.
Ma ise olin pikki aastaid taoline kristlane
ja kõik mu palvedki taandusid vaid mulle endale.
Mul oli terve pikk nimekiri asju,
mida Jumal pidi mu heaks tegema, et hoida mind 24/7 õnnelikuna.
"Kui ma ei saa seda, siis vaevalt, et saan hakkama."
"Kui Dave end ei muuda, ei tule ma sellega toime."
Ja ma pole ju ometi ainuke, kes on niimoodi käitunud, ega ju?
"Me vajame suuremat maja ja rohkem raha!"
Kõik taandus vaid sellele, mida Jumal pidi minu heaks tegema.
Kuid Psalmid 37:3 - veel üks mu lemmikuid, ütleb:
"Looda Issanda peale ja tee head."
See on nii lihtne kui üldse olla saabki!
Olin täiega vaimustuses, kui Jumal selle salmi mulle avas
ja mul seda mõista lasi.
Mida iganes soovid või vajad - räägi sellest Jumalale ja usalda Teda,
jättes selle asja seejärel sinnapaika
ja pühendades oma aja tegemaks head.
Pühenda oma aeg, et õnnistada kedagi teist
ja lase Jumalal täita oma südameigatsused.
Ära püüa ise kõiki neid asju kätte saada,
keerates kõik untsu ja rikkudes oma elu,
minnes moraalselt kompromissile ja tehes valesid asju.
Sa ei saa armastada oma elu, kui sul pole rahu Jumalaga.
See pole lihtsalt võimalik.
"Nüüd ei ela enam mina..."
Ütled: "No ma ei tea...
Kui selliselt elama hakkaksin, mis minuga siis juhtub?
Kes mu eest siis hoolt kannab?"
Ma olin isegi paljuski selline.
Olin usaldanud inimesi, kes vedasid mind alt.
Mind kuritarvitati ega hoolitud minust.
Mu vanemad ei hoolinud minust eriti.
Mu isa kuritarvitas mind ja mu ema ei aidanud mind.
Ma abiellusin esimese ettejuhtuvaga, kes väärkohtles mind,
kes kasutas mind ära ja varastas mu tagant.
Kes sattus võlgadesse, mille mina pidin maksma.
Nii et, ma polnud just kõige aldim usaldama.
Olin vägagi harjunud ise enda eest hoolt kandma stiilis:
"Ma ei vaja teid ja saan ise kõigega hakkama."
Kuid tead, mis? Jumal pole nagu inimesed.
Tema peale võib loota.
Ma ei väida sellega seda,
et võid loota Ta peale, et Ta annab sulle kõik, mida tahad,
sest on igati võimalik, et see, mida tahad,
on ehk kõige viimane asi, mida vajad.
Las ma öelda seda siia poole.
Ma ei ütle, et Jumal annab sulle kõik, mida tahad.
Ma ei ütle, et kui treenid piisavalt oma usku,
saad, mida iganes.
Ei.
Küll aga võid olla kindel,
et Jumal annab sulle parima sinu jaoks.
Ja seda ka õigel ajal.
Ajal, mis eeldavasti ei ühti sinu ajakavaga.
Tead mis?
Kui jõuad punkti, kus suudad usaldada Jumalat,
on kõigil su hädadel lõpp.
Kuulsid sa?
Kõigil su hädadel on lõpp, kui oled suuteline usaldama Jumalat.
Sul on tõesti võimalus nautida igat päeva ja hetke oma elus
tehes seda, mida Piibel ütleb - lootes Jumalale ja tehes head.
Täna pakun sulle 3-osalist õpetust: "Elades elu, mida armastad".
Kas leiduks üldse kedagi, kes ei tahaks niimoodi elada?
Usun, et tead vähemalt 10. inimest, kellele meeldiks saada neid CD'sid.
CD'dega tuleb kaasa ka raamat "Jumala suurimad annid",
mis räägib kolmest põhitõest, millest peaksime igati teadlikud olema
Need puudutavad väge, mis peitub Jumala Sõnas, nimes ja veres.
Aitäh, et olid koos meiega!
Täna pakume sulle 3-osalist õpetust "Elades elu, mida armastad".
Meil on alati midagi, mille üle olla õnnetud,
kui me ei õpi olema rõõmsad Issandas.
Joyce jagab selles õpetuses praktilisi, Piibli-põhiseid nõuandeid,
mis aitavad sul armastada elu, mida elad.
Materjal on saadaval nii CD'dena või digitaalselt allalaetavana.
Ühtlasi pakume sulle Joyce'i raamatut "Jumala suurimad annid",
mis räägivad väest, mis peitub Jumala Sõnas
ning Jeesuse nimes ja veres.
Mõistes neid ande
saad ka kogeda kõike, mis kuulub sulle Kristuses.
Sul on vaid üks elu, mistõttu armasta seda!
Tellimisinfo on nähtav ekraanil.
Tõlge: Anne-Ly Raukas
Joyce Meyer'i teenistus - jagades Kristust - armastades inimesi
Nähtud saade valmis tänu J.Meyeri teenistuspartnerite toele